Решение на Общия съд от 11 септември 2024 г. — Vyatsky Plywood Mill/Комисия
(Дело T-32/22)1
(Дъмпинг – Внос на брезов шперплат с произход от Русия – Окончателно антидъмпингово мито – Регламент за изпълнение (ЕС) 2021/1930 – Обективно изследване – Период след разследвания период – Сегментиране на пазара – Други фактори за настъпване на вредата – Член 3, параграфи 2, 6 и 7 от Регламент (ЕС) 2016/1036 – Равно третиране – Интерес на Съюза – Член 21 от Регламент 2016/1036 – Право на защита)
Език на производството: английски
Страни
Жалбоподател: Vyatsky Plywood Mill OOO (Киров, Русия) (представители: M. Крестиянова и N. Tuominen, адвокати)
Ответник: Европейска комисия (представители: G. Luengo, R. Pethke и J. Zieliński)
Встъпили страни в подкрепа на ответника: Latvijas Finieris AS (Рига, Латвия), Paged Pisz sp. z o.o. (Пиш, Полша) (представител: S. Ross, адвокат)
Предмет
С жалбата си на основание член 263 ДФЕС жалбоподателят иска отмяна на Регламент за изпълнение (ЕС) 2021/1930 на Комисията от 8 ноември 2021 година за налагане на окончателно антидъмпингово мито и окончателно събиране на временното мито, наложено върху вноса на брезов шперплат с произход от Русия (ОВ L 394, 2021 г., стр. 7).
Диспозитив
Отхвърля жалбата.
Осъжда Vyatsky Plywood Mill OOO да заплати съдебните разноски.
____________
1     ОВ C 109, 7.3.2022 г.